כסף א - בפלוגתת הסמ_ע והט_ז אם מהני כסף שאינו מדמי המקח
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / קנינים

אור ליום ה' ער"ח אד"א תשע"א

א] מצינו דברים מפורשים כד' הב"ח והט"ז, בחי' תלמיד הרשב"א לקידושין שנד' בס' אור הגנוז, עיי"ש שכתב בתחילת דבריו דהא דבשטר לא קנה עד שיתן דמים, היינו עד שיתן כל הדמים, ול"ד לכסף שקונה בשנתן מקצת דמים, משום דשאני בכסף שנתן מקצת הדמים לשם קנין וכו', וכמש"כ הר"ן בזה, וכתב ע"ז, ז"ל, ולפ"ז נראה לי, דאם קנה קרקע בשו"פ כדרך שהקרקע נקנית, ואח"כ נתן מקצת דמים לשם פרעון לא קנה אפי' בדלא עייל ונפיק אזוזי, שהרי דמים הללו לא נתנן ע"מ לקנות ולא גילה בדעתו דניח"ל, כמו שאתה אומר בשטר, עכ"ל.

וצ"ע, דהגם שנתינת מקצת הדמים שנתן אח"כ אינה מועלת, כיון שלא נתנן ע"מ לקנות, מ"מ מ"ט ל"מ נתינת השו"פ שנתן מתחילה לשם קנין לקנות את הכל, ומ"ש מכל נותן מקצת דמים לשם קנין שקונה את כל השדה, ואטו נאמרו שיעורים בזה, ולא סגי לזה בנתינת שו"פ מן הדמים.

אך הישוב לזה מתבאר ממש"כ תלמיד הרשב"א, דקנה קרקע בשו"פ כדרך שהקרקע נקנית, והיינו דלא נתן להשו"פ בתורת תחילת פירעון דדמי הקרקע, אלא נתנו לשם קנין כסף, וע"כ ה"ז דומה לשטר דאינו קונה עד שיתן דמים, דרק בערבון שפרע מקצת מן דמים, הוא דה"ז קונה, אך כל שנתן כסף לקנין ואינו כלל תחילת פירעון דדמי המקח, דמי לשטר דאינו קונה עד שיתן דמים, ובזה הוא שכתב תלמיד הרשב"א, דאף אם נתן אח"כ מקצת מן הדמים לשם פירעון, אינו קונה, וז"ב.